Katedrála v Périgueux

Katedrála v Périgueux je rímskokatolícka katedrála v Périgueux vo francúzskom departemente Dordogne. Kostol povýšil v roku 1897 pápež  Lev XIII. na pápežskú basilicu minor.

Ako súčasť pútnickej cesty do Santiaga de Compostela je od roku 1998 na zozname svetového dedičstva UNESCO.

 Dejiny 
Katedrála je zasvätená svätému Frontovi z Périgueux, ktorý v 1. storočí pôsobil ako misionár v Dordogne. Na jeho počesť vznikol v 6. storočí kostol, ktorý sa stal pútnickým miestom. V 11. storočí tu bolo veľké opátstvo, ktoré sa staralo o pútnikov.

V 12. storočí bolo opátstvo a kostol z dôvodu vojnových škôd zbúrané a nahradené dnešnou katedrálou, ktorej dokončenie sa datuje do roku 1170.

Katedrála je zmesou románskeho abyzantského štýlu. Má tvar gréckeho kríža. Je zastrešená piatimi kupolami s priemerom 13 metrov, čím pripomína baziliku sv. Marka v Benátky. V 14. storočí bolo zbúrané vonkajšie schodisko na východnej strane a na jeho mieste vybudovaná apsida v gotickom štýle. V západnom krídle sú dve pohrebné kaplnky, severná pravdepodobne z 13. a južná z 9. storočia. Na ňu nadväzuje ambit pôvodného kláštora.

V rokoch 1852 až 1895 katedrálu reštauroval Paul Abadie, ktorý neskôr navrhol baziliku Sacré-Cœur v Paríži.

 Referencie 

 Pozri aj 
 Pútnické miesta na ceste do Santiaga de Compostela vo Francúzsku

 Iné projekty 

 Externé odkazy 
  Katedrála na ministerstve kultúry

 Zdroj 

Périgueux
Autun
Kategória:Rímskokatolícke kostoly vo Francúzsku 
Kategória:Historické pamiatky vo Francúzsku
Kategória:Lokality Svetového dedičstva vo Francúzsku
Kategória:Cesta svätého Jakuba
Kategória:Périgueux
Kategória:Stavby v departemente Dordogne